ગાંધીનગર, 27 જૂન : ગુજરાતના પૂર્વ મુખ્યમંત્રી નરેન્દ્ર મોદી વડાપ્રધાન બન્યા અને ગુજરાતના નવા મુખ્યમંત્રી પદે આનંદીબેન પટેલે સ્થાન લીધું ત્યાર બાદ પ્રથમવાર વિધાનસભાનું સત્ર મળી રહ્યું છે. આ સત્ર બજેટ સત્ર બની રહેશે. ગુજરાતના નાણા પ્રધાન સૌરભ પટેલ 1 જુલાઇએ બજેટ રજૂ કરશે. ગુજરાતના પ્રથમ મહિલા મુખ્યમંત્રી આનંદીબેન પટેલની આગેવાનીમાં રજૂ થઇ રહેલા પ્રથમ બજેટમાં મહિલા સશક્તિકરણની યોજનાઓને વધારે મહત્વ આપવામાં આવશે એવી ધારણા છે.